এর বাইরে প্রতিবেশী দেশগুলোর তুলনায় বাংলাদেশ থেকে জনশক্তি রপ্তানীতে কয়েকগুণ বেশী টাকা গ্রহণ করে মূলত শ্রমিকদের সেখানে মর্যাদাহীন ক্রীতদাশের মতোই খাটানো হতো বলে অভিযোগ করেছেন বেশ কয়েকজন শ্রমিক। এ মাধ্যমেই দেশ থেকে মালয়েশিয়ায় পাচার করা হয়েছে বিপুল অংকের অর্থ। রক্ত চোষার কারবারী হয়ে মোটা অংকের অর্থ সরকারি কোষাগারে জমা দিয়ে কেউ কেউ লাভ করেছেন দাতশ্রীর মতো সামাজিক মর্যাদা। সেই প্রভাব খাটিয়ে সরকারি সকল প্রচেষ্টাকে ব্যর্থ করেছেন। নিজেরাই শ্রমিক রপ্তানী করতে ঘাটে ঘাটে গড়ে তুলেছিলেন সিন্ডিকেট।